Komisjoni määrus (EÜ) nr 2354/2000,

24. oktoober 2000,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EÜ) nr 1264/2000, [2] eriti selle artiklit 9,

ning arvestades järgmist:

(1) Nimetatud määrusele lisatud koondnomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

(2) Määrusega (EMÜ) nr 2658/87 kehtestati koondnomenklatuuri tõlgendamise üldeeskirjad. Neid eeskirju kohaldatakse ka mis tahes muu täielikult või osaliselt koondnomenklatuuril põhineva või sellele mis tahes täiendavaid alajaotisi lisava nomenklatuuri suhtes, mis kehtestatakse konkreetsete ühenduse sätetega tariifi kohaldamist ja teisi kaubavahetusega seotud meetmeid silmas pidades.

(3) Vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla.

(4) On asjakohane, et siduva tariifiinformatsiooni pidaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestati ühenduse tolliseadustik, [3] viimati muudetud Euroopa Parlamendi ja nõukogu määrusega (EÜ) nr 955/1999 [4]) artikli 12 lõikele 6 kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele.

(5) Käesoleva määrusega ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib jätkuvalt tugineda kolme kuu jooksul vastavalt määruse (EMÜ) nr 2913/92 artikli 12 lõike 6 sätetele.

Artikkel 3

Käesolev määrus jõustub 20. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 24. oktoober 2000

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1.

[2] EÜT L 144, 17.6.2000, lk 6.

[3] EÜT L 302, 19.10.1992, lk 1.

[4] EÜT L 119, 7.5.1999, lk 1.

--------------------------------------------------

LISA

Kauba kirjeldus | CN-kood | Põhjendus |

(1) | (2) | (3) |

Loomasöödas kasutatav valmistis, mis saadakse kõrgtemperatuuril toimuva apatiidi, fosforhappe ja naatriumkarbonaadi või naatriumhüdroksiidi segu keemilise reaktsiooniga. Nimetatud toode on defluoritud ning sisaldab peamiselt kaltsiumi ning kaltsium- ja naatriumfosfaatide segu. | 23099097 | Klassifikatsioon määratakse kindlaks koondnomenklatuuri tõlgendamise eeskirjadega 1 ja 6 ning CN-koodide 2309, 230990 ja 23099097 sõnastusega. Toode ei vasta grupi 31 märkuse 3 punktis A esitatud kirjeldustele, kuna see saadakse apatiidi keemilisel reageerimisel naatriumiühendite ja fosforhappega, mistõttu seda võib kasutada loomasöödana. |

--------------------------------------------------